Հայաստանում ամենատարածված օտար լեզուն, թերեւս, անգլերենն է՝ հատկապես երիտասարդ սերնդի պարագայում, նաեւ ռուսերենը՝ տարեցների պարագայում: Այդուհանդերձ, ինչ-որ չեմ հիշում, թե Հայաստանում երբեւէ անգլերենի օրեր անցկացված լինեն: Փոխարենը ամեն տարի, գոնե վերջին մի քանի տարիներին, Հայաստանում «Ֆրանկոֆոնիայի օրեր» են անցկացվում, որ երբեմն շաբաթներ են տեւում: Ինձ այդպես էլ չի հաջողվել հասկանալ, թե Ֆրանսիան ինչ առանձնահատկություն ունի, որ Հայաստանում ամենամյա հաճախականությամբ ֆրանսերենի եւ մշակույթի օրեր են անցկացվում, իսկ, դիցուք, իտալերենի, գերմաներենի, հունարենի կամ իսպաներենի օրեր գրեթե չեն անցկացվում: